Please, Please, Please

«Please, Please, Please» er ein R&B-song skriven av James Brown og Johnny Terry og spelt inn av Brown and The Famous Flames. Han vart gjeven ut som singel på det Cincinnati-baserte selskapet Federal Records og var den første professjonelle innspelinga og hitten til Brown. Singelen selde etter kvart over ein million eksemplar. Han vart signaturlåten til Brown og eit fast innslag på konsertane hans.

Brown hadde djupe røter i sørstats gospelmusikk, og «Please, Please, Please» syner den 23 år gamle Brown med knust hjarte som inntrengande ber jenta si om ikkje å gå frå han. The Famous Flames song glatte vokalharmoniar bak den lidenskaplege vokalen til Brown.

«Please, Please, Please» nådde sjetteplassen på R&B-lista i USA, men gjorde det ikkje særleg godt hos pop-publikummet og nådde berre 105. plass på pop-lista. Eit album kalla opp etter songen vart gjeven ut seint i 1958 etter at Brown hadde fått ein ny R&B-hit med «Try Me».

I 1964 vart singelen gjeven ut på ny på King Records med publikum på eit lydspor for å skape kjensla av ei konsertinnspeling. Denne gongen nådde singelen 95. plass på Billboard Hot 100.

I 2004 vart «Please, Please, Please» rangert på 142. plass på lista til musikkmagasinet Rolling Stone over dei 500 største songane gjennom tidene.

 Medverkande 
 James Brown - solovokal

with The (Famous) Flames:
 Bobby Byrd - vokal
 Johnny Terry - vokal
 Sylvester Keels - vokal
 Nash Knox - vokal
 Nafloyd Scott - gitar

samt:
 Wilbert «Lee Diamond» Smith - tenorsaksofon
 Ray Felder - tenorsaksofon
 Lucas «Fats» Gonder - piano
 Clarence Mack - bass
 Edison Gore - trommer

 Andre utgåver 
«Please, Please, Please» er spelt inn av mange andre artistar, mellom andre Tina Turner og den britiske rockegruppa The Who på debutalbumet deira My Generation frå 1965.

 Kjelder 

 Denne artikkelen bygger på «Please, Please, Please» frå , den 26. juni 2009. 
  oppgav desse kjeldene:
 Leeds, Alan M. og Harry Weinger (1991). Star Time: Song by Song. In Star Time (s. 46-53) [CD-omslag]. London: Polydor Records.
 White, Cliff (1991). Discography. In Star Time (s. 54-59) [CD-omslag]. London: Polydor Records.

Kategori:Singlar frå 1956
Kategori:Songar frå 1956
Kategori:Debutsinglar frå 1956
Kategori:Federal Records-singlar
Kategori:Grammy Hall of Fame Award
Kategori:James Brown-songar
Kategori:Songar skrivne av James Brown
Kategori:The Famous Flames-songar
Kategori:The Who-songar
Kategori:Ike & Tina Turner-songar
Kategori:The Isley Brothers-songar
Kategori:Little Milton-songar
Kategori:Stevie Wonder-songar
Kategori:Delbert McClinton-songar
Kategori:The Sonics-songar
Kategori:Otis Rush-songar
 143